**დანართი : ა(ა)იპ კოლეჯის ,,ჰორიზონტი’’ ლანჩხუთის სასწავლო ფართზე სახანძრო უსაფრთხოების წესი**

**1.1**.წინამდებარე წესი ადგენს ა(ა)იპ კოლეჯის ,,ჰორიზონტი ლანჩხუთის სასწავლო ფართზე (შემდგომში - კოლეჯი ) ქცევის სავალდებულო წესებს, რომლის დაცვა და შესრულება სავალდებულოა თანამშრომლებისათვის ,პროფესიული სტუდენტების/მსმენელების / ვიზიტორებისთვის ,ასევე სხვა ორგანიზაციების თანამშრომლებისათვის, რომელებიც სამსახურებრივ ფუნქციებს ასრულებენ კოლეჯის შენობაში ან ტერიტორიაზე.

**1.2** წინმდებარე წესი შემუშავებულია ,,საქართველოში მოქმედი სახანძრო უსაფრთხოების წესების დამტკიცების შესახებ’’საქართველოს შინაგან საქმეთა მინისტრის 2007 წლის 27 მარტის

N449 ბრძანების საფუძველზე.

 **მუხლი 2. ხანძარსაწინააღმდეგო უსაფრთხოების უზრუნველყოფა**

**2.1.** სახანძრო უსაფრთხოების წესების დაცვაზე მონიტორინგს ახორციელებს შრომის დაცვის და ტექნიკური უსაფრთხოების მენეჯერს.

**2.2**კოლეჯში თვალსაჩინო ადგილას გამოკრული არის საევაკუაციო გეგმა/გეგმები, ევაკუაციის პროცედურები, რომლის შესაბამისად საჭიროების შემთხვევაში მოხდება შენობის უსაფრთხო დატოვება.

**2.3** ხანძარსაწინააღმდეგო დაცვის სისტემების ტექნიკური საშუალებების ეფექტური მუშაობის უზრუნველსაყოფაზე ხანძარსაწინააღმდეგო დაცვის სისტემების ექსპლუატაციაზე, ტექნიკურ მომსახურებაზე, მათ შეკეთებაზე, დაცვასა და გამოყენებისათვის მზადყოფნაზე პასუხისმგებელ პირი განისაზღვრება კოლეჯის დირექტორის ინდივიდუალური ადმინისტრაციულ-სამართლებრივი აქტით-ბრძანებით.

**2.4.** პასუხისმგებლობა წინამდებარე წესით დადგენილი სახანძრო უსაფრთხოების მოთხოვნების დაცვაზე უშუალოდ სამუშაო ადგილებზე ეკისრებათ ეკისრებათ კოლეჯის თანამშრომლებს,პროფესიულ სტუდენტებს/მსმენელებს და ,ასევე სხვა ორგანიზაციების თანამშრომლებისათვის, რომელებიც სამსახურებრივ ფუნქციებს ასრულებენ კოლეჯის შენობაში ან ტერიტორიაზე..

2.5. კოლეჯის ყველა თანამშრომელი /პროფესიული სტუდენტი/მსმენელი/ვიზიტორები ,ასევე სხვა ორგანიზაციების თანამშრომლები, რომელებიც სამსახურებრივ ფუნქციებს ასრულებენ კოლეჯის შენობაში ან ტერიტორიაზე ვალდებულია:

**ა)** დაიცვას სახანძრო უსაფრთხოების მოთხოვნები;

**ბ)** სამუშაოს დასრულების შემდეგ გამორთოს პერსონალური კომპიუტერი ან/და სხვა ელექტროხელსაწყოები;

**გ)** სამუშაოს დამთავრების შემდეგ ოთახის დაკეტვის წინ ჩაატაროს დათვალიერება, გამორთოს ელექტროხელსაწყოები და განათება;

**დ)** დაიცვას უსაფრთხოების ზომები ადვილად აალებადი და წვადი სითხეების და აირების, სხვა ხანძარსაშიში ნივთიერებების, მასალების და მოწყობილობების გამოყენებით სამუშაოების შესრულებისას;

**ე)** იცოდეს ხანძრის დროს ევაკუაციის გეგმა და ცეცხლმაქრების განთავსების ადგილები;

**ვ)** იცოდეს ცეცხლმაქრებით სარგებლობის ხერხები;

**ზ)** არ ჩახერგოს საევაკუაციო გზები და გასასვლელები;

**2.6**. კოლეჯის ყველა თანამშრომელს /პროფესიული სტუდენტი/მსმენელი/ვიზიტორები ,ასევე სხვა ორგანიზაციების თანამშრომლები, რომელებიც სამსახურებრივ ფუნქციებს ასრულებენ კოლეჯის შენობაში ან ტერიტორიაზე ეკრძალებათ:

**ა)** სათავსებში ადვილად აალებადი, წვადი და ფეთქებადი ნივთიერებების შენახვა;

**ბ**) თამბაქოს მოწევა კომპანიას ტერიტორიაზე;

**გ)** კოლეჯის შენობაში ქაღალდების ან სხვა ადვილად აალებადი ნივთიერებების ღია მდგომარეობაში დაყრა;

**დ)** კოლეჯში ღია ცეცხლის გამოყენება;

**ე)** არაქარხნული წესით დამზადებული და გაუმართავი ელექტროხელსაწყოებისა და ელექტრო ინსტრუმენტების გამოყენება;

**ვ)** ქსელში ჩართული ელექტრო ხელსაწყოების უმეთვალყურეოდ დატოვება.

 **მუხლი 3.** **უსაფრთხოების სამსახურის თანამშრომელთა ვალდებულება**

**3.1**. ხანძრის გაჩენის შემთხვევაში სახანძრო უსაფრთხოებაზე პასუხისმგებელი პირის მოქმედებები უნდა იყოს მიმართული ადამიანთა უსაფრთხოების უზრუნველყოფასა და მათ დროულ ევაკუაციაზე.

**3.2.** სახანძრო უსაფრთხოების უზრუნველყოფისთვის სახანძრო უსაფრთხოებაზე პასუხისმგებელი ვალდებულია:

**ა)** იცოდეს ელექტროენერგიის მოწოდების წყარო, მისი საერთო გამომრთველის ადგილმდებარეობა, ხოლო ხანძრის ან ასეთის წარმოქმნის საშიშროების შემთხვევაში, დაუყონებლივ გათიშოს ელექტროენერგიის მოწოდების წყარო.

**ბ)** იცოდეს ცეცხლმაქრი სისტემების გამოყენება, მათი ვარგისიანობის ვადა და შევსების დრო, ასევე პერიოდულად უნდა ამოწმებდეს ცეცხლმაქრების მდგომარეობას.

**გ)** მონაწილეობა მიიღოს ხანძარსაწინააღმდეგო ინსტრუქტაჟის პროცესში.

**დ)** შენობიდან გასვლის წინ შეამოწმოს კოლეჯის მთლიანი შენობა, გამორთოს ელექტროენერგია, გამართულ მდგომარეობაში დატოვოს სიგნალიზაცია.

**ე)** ხანძრის გაჩენის შემთხვევაში, მათი მოქმედება მიმართული უნდა იყოს ადამიანთა უსაფრთხოების უზრუნველყოფასა და მათ დროულ ევაკუაციაზე; დროულად მიუთითოს ადამიანებს საევაკუაციო გასასვლელ(ებ)ისკენ.

**ვ)** მის ხელთ არსებული ყველა საშუალების გამოყენებით განახორციელოს ცეცხლის ქრობა და მისი ლოკალიზება, თუ ეს არ აღემატება მის შესაძლებლობებს; გამოიძახოს სახანძრო-სამაშველო სამსახური ასეთის საჭიროების შემთხვევაში.

**ზ)** ადგილზე მოსულ მაშველებს მოახსენოს საქმის ვითარებისა და მათთან ერთად განაგრძოს ცეცხლის ქრობა. მიაწოდოს ინფორმაცია ხანძრის ჩაქრობის ხელმძღვანელს შენობის კონსტრუქციული თავისებურებების, სათავსებში არსებული ნივთიერებებისა, მასალების ხანძარსაშიში თვისებების შესახებ.

**მუხლი 4**. **ხანძრის შემთხვევაში მოქმედების წესი**

**4.1.** კოლეჯში ხანძრის ან წვის ნიშნების (დაკვამლიანების, დამწვრის სუნის, ტემპერატურის აწევის და ა.შ.) აღმოჩენის შემთხვევაში კოლეჯის ყველა თანამშრომელი /პროფესიული სტუდენტი/მსმენელი/ვიზიტორები ,ასევე სხვა ორგანიზაციების თანამშრომლები, რომელებიც სამსახურებრივ ფუნქციებს ასრულებენ კოლეჯის შენობაში ან ტერიტორიაზე ვალდებულია: ვალდებულია:

**ა)** შეწყვიტოს სამუშაო, დაუყოვნებლივ შეატყობინოს აღნიშნულის შესახებ სახანძრო-სამაშველო სამსახურს ტელეფონით “112” და მორიგე ჯგუფს (ამასთან აუცილებელია დაასახელოს ობიექტის მისამართი, ხანძრის გაჩენის ადგილი);

**ბ)** შეძლებისდაგვარად მონაწილეობა მიიღოს ადამიანთა ევაკუაციაში, მატერიალურ ფასეულობათა გადარჩენასა და ხანძრის ჩაქრობაში;

**გ)** გათიშოს დენის წყაროდან სათავსში არსებული, მასზე განპიროვნებული ელექტროდანადგარები და ხელსაწყოები;

**დ)** მომხდარის თაობაზე შეატყობინოს კოლეჯის ადმინისტრაციას/სახანძრო უსაფრთხოებაზე პასუხისმგებელ პირს.

**ე)** საშიშროების საერთო განკარგულების მიღებისას დატოვოს კოლეჯი.

 **მუხლი 5. ხანძარსაწინააღმდეგო ინსტრუქტაჟი**

**5.1**. ხანძარსაწინააღმდეგო ინსტრუქტაჟი უტარდება კოლეჯის თანამშრომლებს სახანძრო უსაფრთხოების ძირითადი მოთხოვნების, ხანძარსაწინააღმდეგო დაცვის საშუალებების, აგრეთვე ხანძრის გაჩენის შემთხვევაში მათი ამოქმედების წესის შესწავლის მიზნით საჭიროებისამებრ არა ნაკლებ ექვსთვეში ერხელ.

**5.2**. ხანძარსაწინააღმდეგო ინსტრუქტაჟი ტარდება შრომის დაცვის და ტექნიკური უსაფრთხოების მენეჯერის მიერ /სახანძრო უსაფრთხოებაზე პასუხისმგებელი პირის კანონმდებლობით დადგენილი მოთხოვნების გათვალისწინებით, ამ წესის შესაბამისად.

**5.3**. ხანძარსაწინააღმდეგო ინსტრუქტაჟის ჩატარება ითვალისწინებს კოლეჯის თანამშრომელთა გაცნობას:

**ა)** კოლეჯის ტერიტორიის, შენობის, მათ შორის, საევაკუაციო გზების, შიდა და გარე წყალსადენის, ხანძრის შესახებ მაუწყებლობის სისტემების მიმართ დადგენილ მოთხოვნებსა და ადამიანთა ევაკუაციის პროცესის მართვასთან;

**ბ)** ხანძარსაშიში სამუშაოების ჩატარების წესებთან;

**გ)** ხანძრის დროს თანამშრომელთა ვალდებულებებსა და მოქმედებებთან, სახანძრო-სამაშველო სამსახურის გამოძახების წესებთან, ხანძრის ჩაქრობის საშუალებების და ხანძარსაწინაამღდეგო ინვენტარის გამოყენების მოთხოვნებთან.

5.4. ხასიათის და ჩატარების პერიოდულობიდან გამომდინარე, დადგენილია შემდეგი სახის ხანძარსაწინააღმდეგო ინსტრუქტაჟი: საწყისი, განმეორებითი და მიზნობრივი.

**5.5** საწყისი ხანძარსაწინააღმდეგო ინსტრუქტაჟი უტარდება:

**ა)** სამსახურში ახლად მიღებულ ყველა თანამშრომელს, მიუხედავად განათლებისა და პროფესით (თანამდებობაზე) მუშაობის სტაჟისა;

**5.6.** საწყისი ხანძარსაწინააღმდეგო ინსტრუქტაჟი მოიცავს შემდეგ საკითხებს:

**ა)** მონაცემებს ობიექტის ხანძარ და ფეთქებადსაშიში პირობების სპეციფიკის და თავისებურებების შესახებ;

**ბ)** თანამშრომლების მოვალეობებს და პასუხისმგებლობას სახანძრო უსაფრთხოების მოთხოვნების დაცვაზე;

**გ)** ობიექტის ხანძარსაწინააღმდეგო რეჟიმის გაცნობას;

**დ)** ხანძარსაწინააღმდეგო რეჟიმის დაცვის თაობაზე ბრძანებების, სახანძრო უსაფრთხოების ინსტრუქციების, სამუშაო ადგილზე, მომხდარი ან სავარაუდო ხანძრების ძირითადი მიზეზების გაცნობას;

**ე)** სახანძრო პროფილაქტიკის ზოგად ზომებს და ხანძრის ჩაქრობაზე მიმართულ ძირითად მოქმედებებს.

**5.7**. განმეორებითი ხანძარსაწინააღმდეგო ინსტრუქტაჟი უტარდება კოლეჯის მოქმედ თანამშრომლებს არანაკლებ ექვსთვეში ერთხელ, პირველადი ხანძარსაწინააღმდეგო ინსტრუქტაჟის პროგრამის მიხედვით.

**5.8** განმეორებითი ხანძარსაწინააღმდეგო ინსტრუქტაჟის დროს მოწმდება თანამშრომლების მიერ ობიექტში დადგენილი ხანძარსაწინააღმდეგო რეჟიმის მოთხოვნების, ხანძრის ჩაქრობის პირველადი საშუალებების, ევაკუაციის გზების გამოყენების ცოდნა. განმეორებითი ხანძარსაწინააღმდეგო ინსტრუქტაჟი ტარდება:

**ა)** სახანძრო უსაფრთხოების ნორმატიულ აქტებში ცვლილებების შეტანის და ახალი დოკუმენტების შემუშავების შემთხვევაში;

**ბ)** კოლეჯში ინფრასტრუქტურის, მოწყობილობის, სისტემების მოდერნიზაციის შემთხვევაში;

**გ)** თანამშრომლების მიერ სახანძრო უსაფრთხოების მოთხოვნების დარღვევისას, რომლებმაც გამოიწვიეს ან შეიძლება გამოიწვიონ ხანძარი;

**დ)** სხვა საგანმანათლებლო დაწესებულებაში ავარიების, ხანძრების შესახებ ცნობების მიღებისას;

**ე)** თანამშრომლების მიერ სახანძრო უსაფრთხოების მოთხოვნების არასათანადო ცოდნის შემთხვევაში.

**5.9**. მონაცემები საწყისი, განმეორებითი და მიზნობრივი ინსტრუქტაჟის გავლის შესახებ შეიტანება „სახანძრო უსაფრთხოების ინსტრუქტაჟების აღრიცხვის ჟურნალში“ იმ პირების ხელმოწერით, რომლებმაც ჩაატარეს და გაიარეს ინსტრუქტაჟი.

**5.10.** კოლეჯში არანაკლებ წელიწადში ერთხელ ტარდება ხანძრის დროს პერსონალის მოქმედებების გავარჯიშება შენობის ხანძარსაწინააღმდეგო დაცვის სისტემის ყველა ელემენტის გამართული მუშაობის შემოწმების პარალელურად.

 **მუხლი 6. პასუხისმგებლობა სახანძრო უსაფრთხოების წესების დარღვევისათვის**

**6.1**. კოლეჯის თანამშრომლები/პროფესიული სტუდენტები /მსმენელები/ვიზიტორების ვალდებულია მკაცრად დაიცვას დადგენილი სახანძრო უსაფრთხოების წესი და დაემორჩილოს კოლეჯის უსაფრთხოებაზე პასუხისმგებელი პირის მითითებებს;

**6.2.** პირის მიმართ, რომელიც დაარღვევს სახანძრო უსაფრთხოების წესებს გამოყენებული იქნება პასუხისმგებლობის ზომა კოლეჯის შინაგანაწესის მოქმედი კანონმდებლობის შესაბამისად.

 **მუხლი 7.გარდამავალი დებულებები**

**6.1.**საკითხები რომლებიც არ არის ასახული წესში რეგულირდება მოქმედი კანონმდებლობის შესაბამისად.

 **მუხლი 8. დასკვნითი დებულებანი**

**8.1**.ამ წესს ბრძანებით ამტკიცებს კოლეჯის დირექტორი ინდივიდუალური ადმინისტრაციულ -სამართლებრივი აქტით -ბრძანებით.

**8.2**. ამ წესში ცვლილებების და/ან დამატებების შეტანა ხდება კოლეჯის დირექტორის ინდივიდუალური -ადმინისტრაციულ სამართლებრივი აქტით-ბრძანებით.

**დირექტორი : ნანა ჯოლია**